laion/Wikipedia-Exotic huggingface dataset:
Anwar El Ghazi

Anwar El Ghazi (sündinud 3. mail 1995 Barendrechtis) on Hollandi jalgpallur. Ta mängib äärepoolkaitsjana Inglismaa kõrgliiga klubis Everton. Ta alustas klubikarjääri kodumaal Amsterdami Ajaxis. Debüüdi Hollandi kõrgliigas tegi ta hooaja 2014–15 esimeses mängus Vitesse vastu. Esimese liigavärava lõi ta 17. augustil 2014 AZ Alkmaari vastu. Sama aasta 22. oktoobril lõi ta UEFA Meistrite Liiga alagrupimängus võõral väljakul värava Barcelona vastu. Hooajal 2014–15 lõi ta Hollandi liigas kokku üheksa väravat. Veelgi edukam oli järgmine hooaeg, kui ta skooris 11 korral. 2017. aasta jaanuaris liitus ta Prantsusmaa kõrgliiga klubiga Lille. Üleminekusumma oli 8 miljonit eurot. Esimese värava Prantsusmaa liigas lõi ta 18. veebruaril võõrsilmängus Caeni vastu, kuid see jäigi tema ainsaks väravaks sel hooajal. Järgmisel hooajal lõi ta liigas neli väravat. 2018. aasta augustis suunduks ta Lille'ist laenule Aston Villasse. Ta tegi Inglismaa esiliigas debüüdi 25. augustil mängus Readingi vastu, andes mängus resultatiivse söödu. Esimese värava klubi meeskonnas lõi ta 1. septembril mängus Sheffield Unitedi vastu. 2019. aasta juunis sõlmis ta Aston Villga püsiva lepingu. 2022. aasta jaanuaris läks ta Aston Villast laenule Evertoni. Debüüdi Hollandi jalgpallikoondises tegi El Ghazi 10. oktoobril 2015 MM-i valikmängus Kasahstani vastu. "Ajax verkoopt El Ghazi aan Lille". NRC.nl. 31.1.2017. Vaadatud 8.12.2018 "El Ghazi prêté à Aston Villa | Lille LOSC". www.losc.fr. Vaadatud 8.12.2018
Dwight Gayle

Dwight Devon Boyd Gayle (sündinud 17. oktoobril 1989 Walthamstow's) on Inglismaa jalgpallur, kes mängib ründajana Inglismaa Premier League'i klubis Newcastle United. Gayle alustas karjääri Inglismaa madalamates liigades. 2011. aasta suvel liitus ta League Two klubiga Dagenham & Redbridge. Sealt läks ta üheks hooajaks laenule Conference Northi liiga klubisse Bishop's Stortford, kus ta lõi hooajal 2011–12 kokku 29 väravat. Dagenham & Redbridge'i meeskonnas debüteeris ta hooajal 2012–13 ning hooaja esimese 18 mänguga lõi ta liigas seitse väravat. 2012. aasta novembris läks ta laenule esiliiga klubisse Peterborough United. Pärast seda, kui ta oli löönud kuue mänguga viis väravat, otsustas klubi juba järgmise aasta jaanuaris Gayle'iga püsiva lepingu sõlmida. Kokku lõpetas hooaja 2012–13 Peterborough Unitedis 13 väravaga. 2013. aasta juulis sõlmis ta nelja aasta pikkuse lepingu äsja Premier League'isse tõusnud Crystal Palace'iga. Debüüdi Premier League'is tegi ta 18. augustil mängus Tottenham Hotspuri vastu. Esimese värava lõi ta liigas 31. augustil penaltist Sunderlandi vastu. Kokku lõi ta hooajal 2013–14 Premier League'is seitse väravat ja see jäi ka tema kõige edukamaks hooajaks Crystal Palace'is. 2016. aasta juulis sõlmis ta viie aasta pikkuse lepingu äsja esiliigasse kukkunud Newcastle Unitediga. Newcastle Unitedi meeskonnas tegi ta debüüdi 5. augustil mängus Fulhami vastu. Esimese värava lõi ta järgmises mängus, 13. augustil Huddersfield Towni vastu. Newcastle United tuli sel hooajal esiliiga võitjaks ja kindlustas pääsu tagasi Premier League'isse. Gayle lõi hooaja jooksul kokku koguni 23 väravat ja jäi selle tulemusega liigas jagama teist kohta. Samal hooajal valiti ta ka esiliiga hooaja sümboolsesse koosseisu. Hooajal 2017–18 jäi tema väravasaak tagasihoidlikumaks, kui ta lõi vaid kuus väravat. 2018. aasta augustis suundus ta üheks hooajaks laenule West Bromwich Albioni, mis oli äsja esiliigasse langenud. Esimese värava lõi ta klubi meeskonnas 18. augustil mängus Queens Park Rangersi vastu. Septembris lõi ta liigas kokku viis väravat ja valiti liiga kuu parimaks mängijaks. Hooajal 2018–19 lõi ta esiliigas kokku 23 väravat ja valiti West Bromwich Albioni aasta mängijaks. Newcastle United EFL Championship: 2016–17 "Posh confirm permanent Gayle deal". BBC Sport. 24.12.2012. Vaadatud 8.12.2018 "Crystal Palace complete £4.5m deal for Peterborough's Dwight Gayle". The Guardian. 3.7.2013. Vaadatud 8.12.2018 "United complete Gayle capture". Newcastle United F.C. 1.7.2016. Vaadatud 8.12.2018 "Gayle arrives at The Hawthorns". West Bromwich Albion F.C. Vaadatud 8.1.2018 "Player of the Month: Dwight Gayle". EFL.com. 5.10.2018. Vaadatud 8.12.2018  Dwight Gayle – pildid, videod ja helifailid Wikimedia Commonsis Profiil West Bromwich Albion F.C. kodulehel
Jay Rodriguez

Jay Enrique Rodriguez (sündinud 29. juulil 1989 Burnleys) on Inglismaa jalgpallur, kes mängib ründajana Inglismaa kõrgliiga klubis Burnley. Ta on isa poolt Hispaania päritolu. Ta alustas klubikarjääri kodulinna klubis Burnley. Hooajal 2007–08 debüteeris ta klubi põhimeeskonnas Inglismaa esiliigas. Hooajal 2010–11 tegi ta oma läbimurdehooaja, kui lõi Inglismaa esiliigas 14 väravat. 2011. aastal valiti ta Burnley aasta mängijaks. Hooajal 2011–12 lõi ta liigas 15 väravat ja valiti samal hooajal esiliiga sümboolsesse koosseisu. Hooajal 2007–08 mängis ta laenul Šotimaa esiliiga klubis Stirling Albion ja hooajal 2009–10 ühe kuu Inglismaa esiliiga klubis Barnsley. 2012. aasta suvel liitus ta Inglismaa kõrgliiga klubiga Southampton. Southamptoni meeskonnas mängis ta Inglismaa kõrgliigas kokku neljal hooajal (hooaeg 2014–15 jäi vigastuse tõttu tervenisti vahele). Kõige edukam oli hooaeg 2013–14, kui ta oli 15 väravaga klubi resultatiivseim mängija liigas. 2017. aasta juulis sõlmis ta nelja-aastase lepingu Inglismaa kõrgliigasse kuulunud West Bromwich Albioniga. Hooajal 2017–18 jäi klubi Premier League'is viimasele kohale ja langes esiliigasse. Järgnev hooaeg Inglismaa esiliigas oli Rodrigueze seni resultatiivseim, kui ta lõi liigas 22 väravat. Hooajal 2018–19 ei olnud ta liigas klubi suurim väravakütt, sest Dwight Gayle lõi temast ühe värava rohkem – kokku 23 väravat. 2019. aasta juulis suundus ta tagasi Burnleysse. Debüüdi Inglismaa jalgpallikoondises tegi Rodriguez 15. novembril 2013 sõprusmängus Tšiili vastu. "From Barrowford Celtic to Carling Cup hero for Burnley striker". lancashiretelegraph.co.uk. 25.9.2008. Vaadatud 8.12.2018  Jay Rodriguez – pildid, videod ja helifailid Wikimedia Commonsis Profiil West Bromwich Albion F.C. kodulehel
Ida-Virumaa koorimuusikapäev

Ida-Virumaa koorimuusikapäev on Ida-Viru maakonnas toimuv koorimuusika üritus. Üritus toimub Kiviõli rahvamajas.[viide?] Üritust on korraldanud Kiviõli Linna Slaavi Kultuuriühing. Rahvusvähemuste kultuuriseltsid Eestis. Tallinn, Eesti Keele Sihtasutus, 2001. Lk 80
136199 Eris

136199 Eris (varasem tähistus 2003 UB313; sümbol: ) on Päikesesüsteemi kääbusplaneet, Pluutost pisut väiksem Neptuuni-tagune objekt. Ta on saanud nime vanakreeka jumalanna Erise järgi. Selle avastasid Michael E. Brown, Chad Trujillo ja David L. Rabinowitz 5. jaanuaril 2005, 21. oktoobril 2003 tehtud ülesvõtete põhjal. Avastusest teatati 29. juulil 2005. Esialgsel hinnangul oli tegemist Pluutost suurema taevakehaga ning eeldades, et võrreldava suurusega taevakehi võidakse Päikesesüsteemis veelgi avastada, täpsustas Rahvusvaheline Astronoomiaunioon planeedi definitsiooni. Vastavalt 24. augustil 2006 heakskiidetud definitsioonile kvalifitseerus 2003 UB313 kääbusplaneediks. Enne seda otsust nimetasid selle avastanud Palomari Observatooriumi astronoomid ning NASA seda Päikesesüsteemi kümnendaks planeediks. Üks avastajatest Michael E. Brown on teatanud, et ta on rahul nimetusega "kääbusplaneet". 2003 UB313 tiirleb ümber Päikese piirkonnas, mida nimetatakse "hajutatud kettaks" (scattered disc). 2003 UB313 afeel on 97,65 astronoomilist ühikut ehk 14,60 miljardit km ning periheel on 37,91 astronoomilist ühikut ehk 5,72 miljardit kilomeetrit. Praegu asub ta Päikesest 14,4 miljardi kilomeetri kaugusel. Tiirlemisperiood on 558,04 aastat. Eris on väga hästi valgust peegeldav taevakeha, mille pind on tõenäoliselt kaetud jäätunud metaaniga. Albeedo on koguni 86% ehk pealelangevast valgusest peegeldatakse tagasi 86%. Sellise albeedoga klassi kuulub vaid Saturni kuu Enceladus. Tal on vähemalt üks looduslik kaaslane. Need kaks taevakeha on kaugeimad praeguseks teadaolevad Päikesesüsteemi taevakehad. Kääbusplaneedi kuu Dysnomia sai nime jumalanna Erise tütre järgi. Michael E. Brown teatas aprillis 2006, et Hubble'i kosmoseteleskoop on mõõtnud taevakeha diameetriks 2400 km. Hispaanias raadioteleskoobiga tehtud mõõtmised aga andsid Erise läbimõõduks 3100 kilomeetrit. M. Brown arvab ka, et see taevakeha on kaetud metaanijääga nagu Pluutogi. Nõnda tundub 2003 UB313 olevat Pluutoga sarnasem kui ükski varem teadaolev taevakeha. Ametliku nime andmine jäi ootama otsust, kas see taevakeha kvalifitseerub planeediks. Xena ("Sõjaprintsess Xena" järgi) on avastajate poolt antud tinglik nimi, Lila (ühe avastaja vastsündinud tütre järgi) on nimi, mis figureerib selle veebisaidi aadressis, kus uue taevakeha avastamisest teatati. Hoolimata kuuldustest ei ole avastajad esitanud Rahvusvahelisele Astronoomiaunioonile kumbagi nime. Kaaslase hüüdnimi Gabrielle pärineb "Sõjaprintsess Xena" teise tegelase nimest. Astronoomiline nomenklatuur Planeedi definitsioon Bode seadus Planeet X Neptuuni-tagused objektid "Hajutatud ketas" http://meetingorganizer.copernicus.org/EPSC-DPS2011/EPSC-DPS2011-137-8.pdf JPL/NASA (22. aprill 2015). "What is a Dwarf Planet?". Jet Propulsion Laboratory. Vaadatud 19. jaanuaril 2022.
Ida-Virumaa Tööstusalade Arendus

Ida-Virumaa Tööstusalade Arendus (lühend IVIA) on Eesti sihtasutus, mis arendab Ida-Virumaa tööstust. Sihtasutus kuulub Eesti ettevõtlus- ja infotehnoloogiaministri vastutusvaldkonda. Sihtasutuse asutasid Majandus- ja Kommunikatsiooniministeerium ning Kiviõli, Kohtla-Järve, Jõhvi ja Narva omavalitsused. Sihtasutus kanti Äriregistrisse 2010. Ida-Viru Ettevõtluskeskus http://www.ivia.ee/ivia/sihtasutusest/ (vaadatud 07.12.2018) Koduleht
Raili Kadarik

Raili Kadarik (sündinud 20. detsembril 1957 Raplas) on Eesti endine kergejõustiklane, odaviskaja. Raili Kadarik alustas kergejõustikutreeninguid 1969 Raplas Epp Ilvese õpilasena, 1974 aastast oli tema treeneriks Toomas Merila. Ta on tulnud odaviskes kaheksa korda Eesti meistriks ning saavutanud kahel korral hõbemedali, lisaks on võitnud noorteklasside medaleid.. Ületas 1983 aastal esimese eesti naisodaviskajana 60 meetri piiri, kui püstitas Eesti rekordi 60.80. Rekordi saavutamise ajal oli kasutusel vana oda, mis sajandivahetusel modifitseeriti, et lennukaugust vähendada. Praegustes edetabelites on arvestatud ainult uue odaga saavutatud tulemused. Raili Kadarik oli 1977–1986 Eesti koondise liige. Tulemused Eesti meistrivõistlustel: Raili Kadarik (pikkus 171 cm, kaal 69 kg) õppis TSIK-is, mille lõpetas 1976. 1979 lõpetas ta Tallinna Ehitus- ja Mehaanikatehnikumi ja 1991 arhitektina ERKI. Ta on töötanud 1979–93 tehniku-arhitektina EKE Projektis ning arhitektina AS-i Filia projektibüroos 1993–1995, seejärel arhitektibüroos Ehala & Irik. Raili Kadarik on alates 2009 eraettevõtja (FIE). ESBL Eesti kergejõustik 100. Erlend Teemägi. TEA Kirjastus. Tallinn. 2009. lk 425-426 Miks mehed oda ei viska..... [1]
Viru Filmifond

Viru Filmifond on Ida-Viru Ettevõtluskeskuse alluvuses olev fond, mille eesmärk on "edendada Ida-Virumaal professionaalsete audiovisuaalsete teoste tootmist, tuua Ida-Virumaale investeeringuid, reklaamida Ida- Virumaad Eestis ja välismaal". See on esimene Eesti regionaalne filmifond. Fondi rahastavad Ida-Viru maakonna vallad ja AS NPM Silmet. https://web.archive.org/web/20181208092306/http://ivek.ee/programmid/filmifond/ (vaadatud 07.12.2018) Fondist Ida-Viru Ettevõtluskeskuse kodulehel
Veebiteenus

Veebiteenus on standardne viis, kuidas integreerida veebirakendusi interneti protokollide abil, kasutades XML-i, SOAP-i, WSDL-i ja UDDI avatud standardeid. Veebiteenused on nõrgalt seotud (loosely coupled) arvutiteenus (computing services), mis aitab vähendada ärirakenduste ehitamise keerukust, vähendada kulusid ja soodustada uusi ärimudeleid. Veebiteenused aitavad pääseda juurde erinevatele arvutitele (teenuseosutajatele) olenemata nende platvormist ja keelest. XML (EXtensible Markup Language) – universaalne andmete esitamise viis ja vahetamise mehhanism. SOAP (Simple Object Access Protocol) – kergekaaluline, (lightweight) XML-i baasil protokoll andmete vahetamiseks detsentraliseeritud (decentralized) ja hajussüsteemides (distributed environment). WSDL (Web Service Description Language) – XML-vorming, mis kirjeldab veebiteenust. UDDI (Universal Description Discovery and Integration) – teenuste leidmise protokoll, nagu veebiteenuste “kollased lehed”. Veebiteenuse osutaja (provider) – loob veebiteenuse ja installeerib selle rakendusserverile. Vastutab teenuse kirjelduse loomise eest ja, et see vastaks UDDI spetsifikatsioonile. Veebiteenuse pärija (requestor) – veebiteenuse kasutaja, kes kasutab teenuse registrit, et saada infot teenuse kohta ja kutsub välja veebiteenuse. Veebiteenuse register (registry / broker) – tsentraliseeritud teenuste loetelu, mis põhineb UDDI spetsifikatsioonil ja sisaldab infot avaldatud teenuste kohta. Annab teenuse tarbijale teenuse WSDL kirjelduse ja teenuse veebilingi (URL), mis viitab teenusele. Kaks peamist veebiteenuse tüüpi: SOAP-i veebiteenused RESTfuli veebiteenused SOAP (Simple Object Access Protocol) kasutab XML-protokolli. Saadab XML-päringu interneti kaudu, kasutades HTTP-protokolli, ja saab vastuseks XML-i . Et veebiteenuse tarbija teaks, mis teenust kasutada, siis annab veebiteenuse pakkuja välja WSDL-i. WSDL kirjeldab teenuse meetodid, päringu ja vastuse tüübid. Veebiteenuse tarbija saab WSDL-i abil teada, kuidas teenust kasutada ja kus see asub. REST (REpresentational State Transfer) ei ole standardite ja reeglite kogu, vaid tarkvara arhitektuuri stiil. Teenuseid, mis kasutavad seda arhitektuuri nimetatakse RESTful teenusteks . Kui SOAP keskendub tegevustele, siis REST keskendub ressurssidele. REST paneb ressursid URL-i ja tegevused, mis sellega tehakse sõltuvad transpordi protokollist (HTTP puhul GET, POST, PUT, DELETE,...). REST teenus leiab ressursi URL-i kaudu ja viib läbi tegevused vastavalt transpordi käsule . REST-i failivormingud võivad olla näiteks HTML, XML, Plain Text, PDF, JPEG või JSON . Vangie Beal. "Web services". Webopedia. Vaadatud 08.12.2018. IBM. "Web services: Key roles". Vaadatud 08.12.2018. Studytonight. "Types of Web Services". Vaadatud 05.01.2019. Oracle. "What Are RESTful Web Services?". Vaadatud 05.02.2019.
Frey

Frey on mitme suguvõsa nimi: Frey, Eestimaalt pärit suguvõsa Frey a. d. H. Odsen, Püha Rooma keisririigi aadlikud (1792) Frey, Püha Rooma keisririigi rüütlid (1795) Freyr (ka Frey) on jumal Skandinaavia mütoloogias
Viru ralli

Viru ralli on Eesti autorallivõistlus. Võistlust korraldab MTÜ Viru Ralli. Võistluse ajalugu ulatub aastasse 1977, kui Virumaal toimus autorallivõistlus "Estonia 77". https://www.rally.ee/?a=a018&b=6009 (vaadatud 07.12.2018) https://autoralli.ee/viru-ralli/tutvustus (vaadatud 07.12.2018)
Viru laul

Viru laul on Kohtla-Järve kultuurikeskuses toimuv lauluvõistlus. Konkursil osalevad solistid ja vokaalansamblid. Osalejate vanus peab olema üle 15 eluaasta. ... 2010 Maria Gertsjak ... https://web.archive.org/web/20181208111728/http://www.kjkk.ee/sundmused/ida-virumaa-laulukonkurss-viru-laul-2017/ (vaadatud 07.12.2018) https://sakala.postimees.ee/225711/vohmalanna-laulis-end-esikohale (vaadatud 07.12.2018)
Estoloppet

Estoloppet on Eesti suusamaratonide sari. Sari sai alguse 1998. Viru maraton Tamsalu-Neeruti maraton Tallinna suusamaraton Tartu maraton Alutaguse maraton Haanja maraton. https://www.estoloppet.ee/ (vaadatud 07.12.2018) Koduleht
Maret Kalviste

Maret Kalviste (aastani 1981 Ints, sündinud 19. aprillil 1955 Keilas) on Eesti endine kergejõustiklane, odaviskaja. Maret Ints (Kalviste) õppis TSIK-is, kus tema meelisalaks kujunes odavise ja treeneriks sai Toomas Merila. 1973 võitis ta X Ülemaailmsel Noorsoo- ja Üliõpilasfestivalil Berliinis tulemusega 50.96 esikoha. Samal aastal saavutas sportlane juunioride EM-il Duisburgis 7. koha tulemusega 45.70. 1974 tuli Maret Ints (Kalviste) NSV Liidu juunioride meistriks. Tema tulemus oli 56.44, mis jäi Virve Põldsamile kuuluvale Eesti rekordile alla vaid 3 cm-ga. Veel on ta tulnud spordiseltsi Dünamo ja maaspordiühingute üleliiduliseks meistriks. Ta on tulnud odaviskes viis korda Eesti meistriks ning saanud kuus hõbemedalit, lisaks on võitnud noorteklasside medaleid.. Tulemused (vana oda) Eesti meistrivõistlustel: 1990. aastatel võistles Maret Kalviste edukalt muudelgi kergejõustikualadel. Teivashüppes püstitas ta 1994. aastal 35–39-aastaste naiste maailmarekordi tulemusega 2.90. Ta on võitnud veteranide MM-il 4 kuldmedalit (2 odaviskes, 1 teivashüppes ja 1 seitsmevõistluses) ning lisaks muid medaleid. Sportlasena oli Maret Kalviste pikkus 173 cm ja kaal 62 kg. Pärast TSIK-i lõpetamist on ta end täiendanud ärijuhtimis-, arvuti- ja keelekursustel. Ta on töötanud Kirovi-nimelises kalurikolhoosis, müügi- ja projektijuhina turvafirmas ESS ning müügiesindajana Infokaitsesüsteemide OÜ-s. ESBL Eesti kergejõustik 100. Erlend Teemägi. TEA Kirjastus. Tallinn. 2009. lk 425 Postimees 14. august 1997 [1] Biograafia ESBL-is
Murphy seadus

Murphy seadus on ütlus: "Kui midagi saab untsu minna, siis ka ta läheb." Parkinsoni seadus Arthur Bloch, "Murphy seadus ja teisi põhjusi, miks asjad alati untsu lähevad". Inglise keelest tõlkinud T. Niit, Perioodika 1982 Arthur Bloch, "Murphy seadus. 2, Uusi põhjusi, miks asjad untsu lähevad". Inglise keelest tõlkinud T. Niit, Perioodika 1984 Arthur Bloch, "Murphy seaduste täielik kogu". Inglise keelest tõlkinud Toomas Niit, Detlar 1993, ISBN 9985901002 Arthur Bloch, "Murphy seadused meedikutele". Inglise keelest tõlkinud Toomas Niit, Ersen 2003, ISBN 9985766369 Arthur Bloch, "Murphy seadused juristidele". Inglise keelest tõlkinud Toomas Niit, Ersen 2003, ISBN 9985766938
Dingleton

Dingleton (kuni 1990. aastani Sishen) on linn Lõuna-Aafrika Vabariigis Põhja-Kapimaa provintsis John Taolo Gaetsewe ringkonnas Gamagara vallas. Dingletoni lähedal asub 1947. aastal rajatud Sisheni kaevandus, kus kaevandatakse rauamaaki. Dingleton on tekkinud kaevurite asulana. Lõuna-Aafrika Vabariigi 2011. aasta rahvaloenduse andmetel oli Dingletoni elanikest mustanahalisi aafriklasi 78,53%, värvilisi 18,97%, India või Aasia päritolu inimesi 0,82%, valgeid 0,21% ja teisi 1,47%. Tsvana keelt pidas emakeeleks 57,13% inimesi, afrikaani keelt 26,25%, inglise keelt 4,41%, sotho keelt 1,61%, suulu keelt 1,59%, koosa keelt 1,43% ja ndebele keelt 1,37%. https://census2011.adrianfrith.com/place/362004
Lotte Jürjendal

Lotte Jürjendal (sündinud 11. oktoobril 1996) on Eesti muusik ja kunstnik. Ta on õppinud Vanalinna Hariduskolleegiumi humanitaarklassis. Tegutseb muusikuna sooloprojektis VRVRA Lotte Jürjendali kunsti on eksponeeritud isikunäitustena Solaris galeriis,Solaris keskuse disainitänaval, Okapi galeriis Ta on Robert Jürjendali tütar.
Põlva Kool

Põlva Kool on põhikool Põlvas. Põlva Kooli asutas Põlva vallavolikogu 1. veebruarist 2016. Põlva Kool on munitsipaalkool, mis tegutseb Põlva vallavalitsuse haridus- ja kultuuriosakonna haldusalas. Kooli direktor on Igmar Matto. Põlva Gümnaasium Põlva Ühisgümnaasium Põlva Põhikool "Põlva vallavolikogu otsus 13.01.2016 nr 1-3/1 "Põlva valla haridusasutuste ümberkorraldamine"" (PDF). Originaali (PDF) arhiivikoopia seisuga 9.12.2018. Vaadatud 8.12.2018. Põlva Kooli põhimäärus Põlva Kooli juhtkond Põlva Kooli koduleht
Saldanha

Saldanha on linn Lõuna-Aafrika Vabariigis Lääne-Kapimaa provintsis West Coasti ringkonnas. Linn asub Atlandi ookeani rannikul Saldanha lahe ääres. Linn asub Kaplinnast ligikaudu 110 km põhja pool. Saldanha ja Saldanha laht on saanud nime Portugali laevakapten ja maadeuurija Antonio de Saldanha järgi. Lõuna-Aafrika Vabariigi 2011. aasta rahvaloenduse andmetel oli Saldanha elanikest värvilisi 54,32%, mustanahalisi aafriklasi 29,86%, valgeid 13,54%, India või Aasia päritolu inimesi 1,39% ja teisi 0,89%. Afrikaani keelt pidas emakeeleks 70,32% inimesi, koosa keelt 19,65% ja inglise keelt 6,97%. Saldanha West Coast Way https://census2011.adrianfrith.com/place/163008
Lüneburgi kreis

Lüneburg on kreis Saksamaal Alam-Saksimaal. Sellega külgnevad (kagust ja päripäeva) Lüchow-Dannenbergi, Uelzeni, Heidekreisi ja Harburgi kreisid ning Schleswig-Holsteini (Lauenburgi kreis) ja Mecklenburg-Vorpommerni (Ludwigslust-Parchimi kreis) liidumaad. Kreisi pindala on 1323,1 km². 31. detsembril 2017 elas seal 182 930 inimest. Lüneburgi maakond (Amt Lüneburg) tekkis 1862. aastal. Sel ajal kolis maakond oma keskuse Lüne kloostrist Lüneburgi ratsaakadeemiasse ja selle nimi muutus. Kreis loodi pärast Hannoveri kuningriigi annekteerimist Preisi kuningriigi poolt 1866. aastal. 1867. aastast said Amt Lüneburg, Amt Bleckede ja Lüneburgi linn Lüneburgi kreisi osaks, mis oli ainuõiguslikult vastutav maksude ja sõjaväe eest. Piirkonna ajalugu on alati mõjutanud Lüneburgi linn. 1993. aastal ühines Amt Neuhausi vald Alam-Saksimaa ja Lüneburgi kreisiga. Piirkonda oli alati valitsenud Lüneburg enne seda, kui Saksamaa jaotamine tegi sellest Ida-Saksamaa osa pärast 1945. aastat. Seepärast on see üks väheseid endise Ida-Saksamaa omavalitsusi, mis on praegu endise Lääne-Saksamaa liidumaal. Kreis on üks esiajaloo monumentide ja arheoloogiliste avastuste tuumikpiirkondi. Ernst Sprockhoff märkis üles 17 paika Ilmenaust läänes ja 32 sellest idas. Kõige silmapaistvamad paigad on Nekropole von Soderstorf ja Oldendorfer Totenstatt. Kreisi iseloomustavad Lüneburgi nõmm (Lüneburger Heide) lõunas ja jõeäärsed metsaalad piki Elbet. Kuigi enamik kreisist paikneb jõest lõunas, on väike osa Amt Neuhausi ümbrusest vastaskaldal. Linnad: Bleckede Lüneburg, suur iseseisev linn Vabad vallad: Adendorf Amt Neuhaus Samtgemeinden: Samtgemeinde Amelinghausen Amelinghausen1 Betzendorf Oldendorf (Luhe) Rehlingen Soderstorf Samtgemeinde Bardowick Bardowick1 Barum Handorf Mechtersen Radbruch Vögelsen Wittorf Samtgemeinde Dahlenburg Boitze Dahlem Dahlenburg1 Nahrendorf Tosterglope Samtgemeinde Gellersen Kirchgellersen Reppenstedt1 Südergellersen Westergellersen Samtgemeinde Ilmenau Barnstedt Deutsch Evern Embsen Melbeck1 Samtgemeinde Ostheide Barendorf1 Neetze Reinstorf Thomasburg Vastorf Wendisch Evern Samtgemeinde Scharnebeck Artlenburg Brietlingen Echem Hittbergen Hohnstorf Lüdersburg Rullstorf Scharnebeck1 1Samtgemeinde keskus GeoNames https://www.destatis.de/DE/Themen/Laender-Regionen/Regionales/Gemeindeverzeichnis/Administrativ/04-kreise.html Kreisi veebileht
Viidumägi

Viidumägi (teisiti ka Raunamägi) on kõrgeim mägi Saaremaal. Viidumägi ulatub 54 meetrit üle merepinna ja on kõrgeim punkt Lääne-Saaremaa kõrgendikul Viidumäe looduskaitsealal. Mäel on vaatetorn. Mäe edelaosas asuvad looduskaitsealale jäävad Viidumäe allikad. Viidumäel elas endine Lüganuse vallavanem Jüri Ratas. Vaatlustorn Vaatleja 29.05.2009. Vaatlustorni kompass Vaade Viidumäelt Vaade vaatetornist alla Eesti mägede loend maaamet.ee Talving, Hanno (1. mai 2023). "Pudrusõda Saaremaal: maarahvas tsaarivalitsuse ministeeriumikoolide vastu – Imeline Ajalugu". Imeline Ajalugu. Vaadatud 14. juulil 2023.
László Krasznahorkai

László Krasznahorkai (sündinud 5. jaanuaril 1954 Gyulas) on ungari kirjanik. Ta sündis aastal 1954 Gyulas, Békési komitaadis. Aastal 1972 lõpetas ta Gyulas gümnaasiumi ladina keele eriklassis. Seejärel õppis ta aastatel 1974–1976 õigusteadust Szegedi ülikoolis. Seejärel õppis ta Budapestis Loránd Eötvösi Ülikoolis, kuid aastal 1978 läks ta üle sama ülikooli filosoofiateaduskonda, mille lõpetas aastal 1983 ungari keele ja rahvahariduse erialal. 1985. aastal ilmus romaan "Saatana tango" (Sátántangó, eesti keeles 2019). Tema romaanide põhjal on Béla Tarr teinud mitu mängufilmi. "Sátántangó" (1985; eesti keeles 2019) "Kegyelmi viszonyok" (1986) "Az ellenállás melankóliája" (1989) "Az urgai fogoly" (1993) "Északról hegy, Délről tó, Nyugatról utak, Keletről folyó" (2003) "Az utolsó farkas" (2009; eesti keeles "Viimane hunt" 2018) "Báró Wenckheim hazatér" (2016) 2004 Kossuthi preemia 2015 International Booker Prize 2021 Austria riiklik Euroopa kirjanduse auhind
Läti valdade loend

Selles loendis on kõik praegu Lätis olevad vallad. 2021. aastast alates on Lätis 511 valda. Latvijas iedzīvotāju skaits pašvaldībās